
Grozījumi Ministru kabineta 2023. gada 10. janvāra noteikumos Nr. 10 "Latvijas Atveseļošanas un noturības mehānisma plāna 2. komponentes "Digitālā transformācija" 2.2. reformu un investīciju virziena "Uzņēmumu digitālā transformācija un inovācijas" 2.2.1.r. "Uzņēmējdarbības digitālās transformācijas pilna cikla atbalsta izveide ar reģionālo tvērumu" 2.2.1.2.i. investīcijas "Atbalsts procesu digitalizācijai komercdarbībā" īstenošanas noteikumi"
Izdoti saskaņā ar Likuma par budžetu un finanšu vadību 19.3 panta otro daļu
· Izdarīt Ministru kabineta 2023. gada 10. janvāra noteikumos Nr. 10 "Latvijas Atveseļošanas un noturības mehānisma plāna 2. komponentes "Digitālā transformācija" 2.2. reformu un investīciju virziena "Uzņēmumu digitālā transformācija un inovācijas" 2.2.1.r. "Uzņēmējdarbības digitālās transformācijas pilna cikla atbalsta izveide ar reģionālo tvērumu" 2.2.1.2.i. investīcijas "Atbalsts procesu digitalizācijai komercdarbībā" īstenošanas noteikumi" (Latvijas Vēstnesis, 2023, 10., 158. nr.; 2024, 132. nr.) šādus grozījumus:
· 1. Izteikt 5. punktu šādā redakcijā:
· "5. Kopējais attiecināmais finansējums atbalsta programmai ir 36 140 000 euro, tai skaitā Atveseļošanas fonda finansējums ir 36 000 000 euro un valsts budžeta finansējums pievienotās vērtības nodokļa segšanai – ne vairāk kā 140 000 euro."
· 2. Izteikt 13.1. apakšpunktu šādā redakcijā:
· "13.1. darbībām, kuras veic Ekonomikas ministrija un Latvijas Investīciju un attīstības aģentūra, lai atbalsta programmas īstenošanas laikā novērstu korupcijas, krāpšanas, interešu konflikta principus saskaņā ar Eiropas Parlamenta un Padomes 2024. gada 23 .septembra regulas Nr. 2024/2509 par finanšu noteikumiem, ko piemēro Savienības vispārējam budžetam (turpmāk – Regula Nr. 2024/2509) 61. pantu un dubultfinansējuma risku arī gala labuma guvēja līmenī;".
· 3. Izteikt 14.3. apakšpunktu šādā redakcijā:
· "14.3. tiek konstatēta korupcijas, krāpšanas, interešu konflikta principu neievērošana saskaņā ar Regulas Nr. 2024/2509 61. pantu un dubultfinansējuma pārkāpumi;".
· 4. Izteikt 24.2. apakšpunktu šādā redakcijā:
· "24.2. 15 darbdienu laikā no projekta iesnieguma iesniegšanas izvērtēt iesniegto projekta iesniegumu atbilstoši šo noteikumu prasībām un Latvijas Investīciju un attīstības aģentūras neatbilstību izslēgšanas kritērijiem, kas noteikti Regulas Nr. 2024/2509 138. pantā, un, ja nepieciešams, lūgt Latvijas Investīciju un attīstības aģentūru veikt projekta iesnieguma veidlapā iesniegtās informācijas papildinājumus un precizējumus, bet ne vairāk kā divas reizes, nosakot arī termiņus precizējumu un papildinājumu iesniegšanai. Ja Latvijas Investīciju un attīstības aģentūra projekta iesniegumu ir iesniegusi atbilstoši šo noteikumu prasībām un neatbilst izslēgšanas kritērijiem, un nepieciešamības gadījumā precizējusi projekta iesniegumu atbilstoši Ekonomikas ministrijas noteiktajām prasībām, izpildot šajā apakšpunktā minētos nosacījumus, Ekonomikas ministrija pieņem lēmumu par projekta iesnieguma apstiprināšanu un vienošanās noslēgšanu par Atveseļošanas fonda finansējuma pārvaldīšanu, tā piešķiršanas, izlietošanas un uzraudzības kārtību;".
· 5. Izteikt 24.7. apakšpunktu šādā redakcijā:
· "24.7. nodrošināt korupcijas, krāpšanas, interešu konflikta novēršanas principu pārbaudes saskaņā ar Regulas Nr. 2024/2509 61. pantu, kā arī dubultfinansējuma riska novēršanas un sasniegto mērķu pamatojošās dokumentācijas pārbaudes izlases veidā, tai skaitā datu ticamības pārbaudes."
· 6. Izteikt 25.11. apakšpunktu šādā redakcijā:
· "25.11. izlases veidā veikt pārbaudes gala labuma guvēju līmenī un nodrošināt korupcijas, krāpšanas, interešu konflikta novēršanas principu ievērošanu saskaņā ar Regulas Nr. 2024/2509 61. pantu, kā arī dubultfinansējuma riska novēršanu un sasniegtos mērķus pamatojošās dokumentācijas pārbaudes, tai skaitā datu ticamības pārbaudes;".
· 7. Izteikt 34.4.1.9. apakšpunktu šādā redakcijā:
· "34.4.1.9. uz to attiecas līdzekļu atgūšanas rīkojums, kas minēts Komisijas regulas Nr. 651/2014 1. panta 4. punkta "a" apakšpunktā, ja atbalsts tiek sniegts saskaņā ar Komisijas regulu Nr. 651/2014. Šo nosacījumu vērtē uzņēmuma grupas līmenī;".
· 8. Izteikt 66. punktu šādā redakcijā:
· "66. Gala labuma guvēja lielumu un to, vai gala labuma guvējs neatbilst grūtībās nonākuša uzņēmēja statusam saskaņā ar Komisijas regulas Nr. 651/2014 2. panta 18. punkta nosacījumiem, Latvijas Investīciju un attīstības aģentūra vērtē uz brīdi, kad tiek pieņemts lēmums par komercdarbības atbalsta piešķiršanu. Gala labuma guvējs attiecībā uz grūtībās nonākuša uzņēmuma pazīmēm tiek vērtēts grupas līmenī."
· 9. Izteikt 83. punktu šādā redakcijā:
· "83. De minimis atbalsta uzskaiti veic saskaņā ar normatīvajiem aktiem par de minimis atbalsta uzskaites un piešķiršanas kārtību."

